Brunrotfamilien

Brunrotfamilien (Scrophulariaceae) er en plantefamilie med omtrent 1850 arter og en vid utbredelse. Den ble tidligere kalt maskeblomstfamilien på norsk og hadde et annet omfang.
De fleste artene er urter, men det er også noen busker og trær. Bladene kan sitte motsatt eller spiralstilt. Blomsterstanden er ofte en klase. Blomstene er tvekjønnede, fire- eller femtallige og som regel bilateralt symmetriske. Frukten er ofte en kapsel med mange frø.Familien finnes i alle verdensdeler, men den har et tyngdepunkt i sørlige Afrika der det er omtrent 700 arter. Mange prydplanter tilhører familien, men ellers har den liten økonomisk betydning.


== Historisk systematikk ==
Utdypende artikkel: Maskeblomstfamiliens systematikkMaskeblomstfamilien var en svært stor familie med ca. 280 slekter og 3000 arter. Da nyere genetiske metoder ble tatt i bruk, ble det klart at maskeblomstfamilien i sin tradisjonelle oppfatning var polyfyletisk, og mange av slektene ble overført til andre familier. De fleste ble flyttet til kjempefamilien og snylterotfamilien, men noen til blant annet Stilbaceae, gjøglerblomfamilien, Mazaceae og Linderniaceae.I norsk flora ble Scrophulariaceae svært redusert, og den omfatter nå bare brunrotslekta, kongslysslekta og evjebrodd. Noen slekter ble overført til Scrophulariaceae fra Myoporaceae og deler av sommerfuglbuskfamilien, men de finnes ikke naturlig i Norge.
Navnet «maskeblomstfamilien» viser til en gruppe planter med bilateralt symmetriske blomster som har en tydelig over- og underleppe. Underleppen har en stor pukkel som lukker inngangen til kronrøret slik at bare kraftige pollinatorer som humler og honningbier klarer å komme inn i blomsten. Pukkelen fungerer som en slags ansiktsmaske og har slik gitt navn til familien.I den nye systematikken ble artene med maskeblomster flyttet ut av Scrophulariaceae. Siden maskeblomstfamilien ikke lenger ville være et dekkende navn på Scrophulariaceae, ble det i Artsdatabankens prosjekt for norske navn på taksonomiske grupper i 2009 vedtatt å gi Scrophulariaceae det norske navnet brunrotfamilien etter brunrotslekta (Scrophularia) som er typeslekta for familien, og den slekta som har flest arter i Norge.Artsdatabanken bestemte også i 2009 at navnet maskeblomstfamilien skulle brukes for familien Plantaginaceae som nå omfatter de slektene som inspirerte dette særegne familienavnet, for eksempel torskemunn (Linaria). Denne løsningen skapte noe forvirring siden denne familien tradisjonelt har hatt navnet kjempefamilien, etter kjempeslekta (Plantago), på norsk. Artsdatabanken har seinere endret mening, og nå heter Plantaginaceae igjen kjempefamilien på norsk, og navnet maskeblomstfamilien er helt gått ut av bruk.


== Delgrupper ==
Brunrotfamilien omfatter nå omtrent 1850 arter fordelt på åtte stammer og 59 slekter. Noen slekter er foreløpig ikke tilordnet en stamme og er listet under incertae sedis. I monotypiske slekter er også den ene arten tatt med. Inndelingen og artsantall nedenfor følger APWEbsite.


=== Stamme Hemimerideae ===

Seks slekter og 150 arter for det meste i Afrika og Madagaskar, men noen få i tropisk Amerika.

Alonsoa Ruiz & Pav.
Colpias E.Mey. ex Benth.
Colpias mollis E. Mey. ex Benth.
Diascia Link & Otto
Diclis Benth.
Hemimeris L.f.
Nemesia Vent.


=== Stamme Aptosimeae ===
Tre slekter og 38 arter som er utbredt i de tørrere delene av Afrika, Kapp Verde og østover til India.

Anticharis Endl.
Aptosimum Burch. ex Benth.
Peliostomum E.Mey. ex Benth.


=== Stamme Myoporeae ===

Sju slekter og ca. 300 arter for det meste i Australia, men også spredt i Karibia, tropisk Sør-Amerika, Madagaskar, Maskarenene, Vietnam, Kina, Japan, New Zealand og stillehavsøyene.
Androya H.Perrier
Androya decaryi H.Perrier
Bontia L.
Bontia daphnoides L.
Calamphoreus Chinnock
Calamphoreus inflatus (C.A.Gardner) Chinnock
Diocirea Chinnock
Eremophila R.Br.
Glycocystis Chinnock
Glycocystis beckeri (F.Muell.) Chinnock
Myoporum Sol. ex Forster [inkludert Pentacoelium]


=== Stamme Leucophyleae ===

Tre slekter og 17 arter i sørvestlige USA, Mexico og Guatemala.

Capraria L.
Eremogeton Standl. & L.O.Williams
Eremogeton grandiflorus (A.Gray) Standl. & L.O.Williams
Leucophyllum Humb. & Bonpl.


=== Stamme Buddlejeae ===
Siden 2017 regnes alle de 108 artene til éi slekt. De er utbredt i  Amerika, Asia, Afrika og Madagaskar.
sommerfuglbuskslekta (Buddleja L.)


=== Stamme Limoselleae ===

27 slekter med omtrent 640 arter, hovedsakelig i sørlige Afrika, men også andre steder. Evjebroddslekta har en kosmopolitisk utbredelse.
Barthlottia Eb. Fisch.
Barthlottia madagascariensis Eb. Fisch.
Camptoloma Benth.
suteraslekta (Chaenostoma) Benth.
Chenopodiopsis Hilliard
Cromidon Compton
Dischisma Choisy
Glekia Hilliard
Glekia krebsiana (Benth.) Hilliard
Globulariopsis Compton
Glumicalyx Hiern
Gosela Choisy
Gosela eckloniana Choisy
Hebenstretia L.
Jamesbrittenia Kuntze
evjeblomslekta (Limosella L.)
Lyperia Benth.
Manulea L.
Manuleopsis Thell. ex Schinz
Manuleopsis dinteri Thell. ex Schinz
Melanospermum Hilliard
Microdon Chois
Phyllopodium Benth.
Polycarena Benth.
Pseudoselago Hilliard
Selago L.
Strobilopsis Hilliard & B.L.Burtt
Strobilopsis wrightii Hilliard & B.L.Burtt
Sutera Roth
Tetraselago Junell
Trieenea Hilliard
Zaluzianskya F.W.Schmidt [inkludert Reyemia]


=== Stamme Scrophularieae ===

Fem slekter og 575 arter, for det meste i den nordlige tempererte sone, men også i Karibia og Afrika.
Antherothamnus N.E.Br.
Antherothamnus pearsonii N.E.Br.
Nathaliella B.Fedtsch.
Nathaliella alaica B.Fedtsch.
Rhabdotosperma Hartl
brunrotslekta (Scrophularia L.) [inkludert Oreosolen]
kongslysslekta (Verbascum L.)


=== Stamme Teedieae ===

Fem slekter og 17 arter i sørlige Afrika og Madagaskar.

Dermatobotrys Bolus
Dermatobotrys saundersii Bolus
Freylinia Colla
Oftia Adans.
Ranopisoa J.-F.Leroy
Ranopisoa rakotosonii (Capuron) J.-F.Leroy
Teedia Rudolphi


=== Incertae sedis ===
Androya H.Perrier
Androya decaryi H.Perrier – sørlige Madagaskar
Phygelius E.Mey. ex Benth. – to arter i sørlige Afrika


== Referanser ==


== Eksterne lenker ==
(en) brunrotfamilien – oversikt og omtale av artene i WORMS-databasen 
(en) brunrotfamilien i Encyclopedia of Life 
(en) brunrotfamilien i Global Biodiversity Information Facility 
(no) brunrotfamilien hos Artsdatabanken 
(sv) brunrotfamilien hos Dyntaxa 
(en) brunrotfamilien hos Fossilworks 
(en) brunrotfamilien hos ITIS 
(en) brunrotfamilien hos NCBI 
(en) brunrotfamilien hos The International Plant Names Index 
(en) brunrotfamilien hos Tropicos 
(en) Kategori:Scrophulariaceae – bilder, video eller lyd på Wikimedia Commons